লোহারি গেট, লাহোর
লাহোরি গেট বা লোহারি গেট পাকিস্তানের লাহোর শহরের প্রাচীর ঘেরা শহরে অবস্থিত। লাহোরি গেট হল লাহোরের প্রাচীরঘেরা শহরের ১৩টি প্রবেশদ্বারের মধ্যে একটি। পুরনো শহরের অন্যতম প্রাচীন তোরণ হওয়ায় লাহোরি গেট লোহারি গেট নামেও পরিচিত। কিছু ইতিহাসবিদদের মতে লাহোরের আদি (পুরনো) শহরটি মূলত ইছড়ার কাছে অবস্থিত ছিল ও এই তোরণটি ঐ দিকে প্রতিষ্ঠিত হয়েছিল। তাই এর নাম হয়েছে লাহোরি গেট। নামটির সাথে উর্দু ভাষার সম্পর্ক বিদ্যমান, যেখানে "লোহার" অর্থ কামার। এভাবে নামকরণের পেছনে এটিও আরেকটি কারণ হতে পারে। তবে এখানে কামাররা বসবাস করতেন বা কাজ করতেন এমন কোনো সুনির্দিষ্ট প্রমাণ পাওয়া যায় না।